તેમણે વધુમાં કહ્યું હતું કે ‘લેડીઝ ટૉઇલેટમાં ગયેલી લેડી પર કોઈ માણસ રેપ ન કરી જાય કે તેનો વિનયભંગ ન કરે એવી વ્યક્તિ હવે રાખવી અત્યંત જરૂરી છે. ગમે એવા માણસના હાથમાં આ કારોબાર સોંપવાના દિવસો રહ્યા નથી. રેલવે પાસે આવા માણસો છે જ નહીં. વચ્ચે દાદરથી એક સિનિયર સિટિઝન બાઈને રાખવામાં આવી હતી. તે બેજવાબદારીપૂર્વક એક દિવસ અહીં એક માણસને પૂરીને જતી રહી હતી. આ તો સમયસર કોઈનું ધ્યાન ગયું, નહીંતર લેવાના દેવા થઈ જાત. આ સ્ટેશન પરથી મોટી સંખ્યામાં સ્ટુન્ડટ્સ અવરજવર કરે છે એટલે અહીંનાં ટૉઇલેટનો બહુ ઉપયોગ થતો નથી. સ્ટેશન પાસે જ હવે સુધરાઈની માર્કેટમાં આવેલા ટૉઇલેટનો લોકો વધુ ઉપયોગ કરે છે. આમ છતાં તમારી પાસે પણ કોઈ સારો અને વિશ્વાસુ માણસ હોય તો લઈ આવો, રેલવેના સત્તાવાળાઓ હવે કંટાળી ગયા છે. તેઓ એક પણ રૂપિયાના સ્વાર્થ વગર તે માણસને અહીંની જવાબદારીનું કામ સોંપી દેશે.’